**Taliadau Uniongyrchol – Cynorthwyydd Personol (Gofalwr)**

Nifer yr Oriau bob wythnos: 3 awr yr wythnos

Cyfradd Fesul Awr: £12.50

Contract: Parhaol

**Ynglŷn â Thaliadau Uniongyrchol**

Mae'r Cyngor yn darparu gofal cymdeithasol i bobl sydd angen cymorth gartref neu yn y gymuned a gallant ddewis derbyn eu cymorth mewn gwahanol ffyrdd. Un ffordd o wneud hyn yw i'r Cyngor roi'r arian (taliadau uniongyrchol) i'r person er mwyn iddynt allu prynu eu cymorth eu hunain, y gallant ei ddefnyddio i gyflogi Cynorthwyydd Personol (gofalwr). **NI** fydd y Cynorthwyydd Personol yn cael ei gyflogi gan yr Awdurdod Lleol ond gan y person (neu ei gynrychiolydd) sy'n derbyn gofal.

**Hysbyseb Swydd: Amdanaf i**

Dw i’n ferch 13 oed sy'n byw ym Mlaenau Gwent gyda fy nheulu.

Mae gen i ddiagnosis o Awtistiaeth, Oedi Datblygiadol Eang ac Anabledd Dysgu.

Dw i’n chwilio am Gynorthwyydd Personol (CP) i'm cefnogi am 3 awr yr wythnos drwy'r wythnos ar ôl ysgol.

Byddai angen i'm Cynorthwyydd Personol allu gyrru gan fy mod yn mwynhau mynd i'r parc, chwarae mewn canolfannau chwarae meddal, mynychu’r sinema, mynd i fowlio, a mynd am dro o amgylch y siopau. Dw i hefyd yn mwynhau mynd i McDonald's a Costa Coffee.

Hoffwn i fy Nghynorthwyydd Personol gael gwybodaeth a phrofiad o gefnogi plant ag anghenion ychwanegol. Cynorthwyydd Personol sy'n deall awtistiaeth a Chynorthwyydd Personol sy'n garedig, yn ofalgar, yn ddeallus, yn ddigynnwrf ac yn hyderus.

Hoffwn i rywun hefyd allu parhau i adeiladu fy hyder pan fyddaf yn mynd allan yn y gymuned ac i fy nghynorthwyo i ddatblygu fy sgiliau cymdeithasol, fy nghefnogi gydag ymwybyddiaeth gymdeithasol a’m hannog i ddatblygu fy sgiliau annibynnol.

**Buddion**

* Gwisg anffurfiol
* 5.6 wythnos o Dâl Gwyliau bob blwyddyn

**Gofynion – Yr hyn sy’n bwysig i mi**

* Gwybodaeth a phrofiad gyda phlant ag anghenion ychwanegol
* Gwybodaeth a phrofiad o gefnogi plant ag Awtistiaeth.
* Rhaid i chi gael eich cerbyd eich hun, gallu gyrru a chael trwydded yrru lân
* Rhaid i chi gael y gwerthoedd a'r ymddygiadau cywir i weithio ym maes gofal cymdeithasol
* Rhaid i chi barchu fy mhreifatrwydd a chynnal agwedd broffesiynol bob amser
* Rhaid i chi fod yn onest, yn rhywun y gallaf ymddiried ynddyn nhw ac yn ddibynadwy
* Rhaid i chi gael gwiriad DBS Manwl ar gyfer y rôl hon (gall yr Awdurdod Lleol drefnu hyn)

**Sut i Wneud Cais**

Os ydych chi'n meddwl mai chi yw'r person cywir i'm cefnogi ond yr hoffech gael mwy o wybodaeth cyn i chi benderfynu gwneud cais am y rôl, cysylltwch â'r tîm Taliadau Uniongyrchol ar 01495 369624 gan ddyfynnu rhif cyfeirnod 2227606

Fel arall, gallech anfon e-bost atom yn y cyfeiriad e-bost canlynol: -directpayments@blaenau-gwent.gov.uk